R: Pachtvertrag / V: Urkunde
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

2677 214/213 BC Tholthis?

βασιλεύοντος Πτολεμαίου τοῦ Πτολεμαίου καὶ Βερενίκης θεῶν Εὐεργετῶν ἐνάτου ἔτους ἐφʼ ἱερέως Ἀνδρονίκου τοῦ Νικάνορος Ἀλεξάνδρου καὶ θεῶν Σωτήρων καὶ θεῶν Ἀδελφῶν καὶ θεῶν Εὐεργετῶν καὶ θεῶν Φιλοπατόρων κανηφόρου Ἀρσινόης Φιλαδέλφου Πτολεμαίδος τῆς Πτολεμαίου τοῦ Ἐμπεδίωνος μηνὸς [...] ἐν Θώλθει τοῦ Ὀξυρυγχίτου νομοῦ. ἐμίσθωσεν Καλλίστη Παραμόνου μετὰ κυρίου αὐτῆς Δημητρίου Μυσοῦ τῶν Φίλωνος ἰδιώτου τοῦ αὐτῆς υἱοῦ Ἀριστολόχωι Στρατίου Θραικὶ καὶ Στράτωνι Ζωπυρίωνος Θραικὶ καὶ Μενεμάχωι Ζωπυρίωνος Θραικὶ τοῖς τρίσι τῆς ἐπιγονῆς [...]

[...] ἐκφορίου πυρῶν ἀρταβῶν [...] καὶ ὀλυρῶν ἀρταβῶν ἑξήκοντα δύο ἡμίσους . τὰ δʼ ἐκφόρια τὰ συγγεγραμμένα ἀποδότωσαν Ἀριστόλοχος καὶ Στράτων καὶ Μενέμαχος Καλλίστηι ἐν μηνὶ Δύστρωι τοῦ δεκάτου ἔτους σῖτον καθαρὸν καὶ ἄδολον μέτρωι χοὶ τῶι Ἀριστολόχου μετρήσει δικαίαι καὶ ἀπενεγκάτωσαν εἰς Θῶλθιν οὗ ἂν Καλλίστη συντάξηι ἰδίωι ἀναλώματι. ἐὰν δὲ μὴ ἀποδῶσι κατὰ τὰ γεγραμμένα, ἀποτεισάτωσαν Ἀριστόλοχος καὶ Στράτων καὶ Μενέμαχος Καλλίστηι τιμὴν τῆς ἀρτάβης ἑκάστης τῶν πυρῶν δραχμὰς δέκα καὶ τῶν ὀλυρῶν τῆς ἀρτάβης ἑκάστης δραχμὰς τέσσαρας καὶ ἡ πρᾶξις ἔστω Καλλίστηι παρὰ Ἀριστολόχου καὶ Στράτωνος καὶ Μενεμάχου πρασσούσης κατὰ τὸ διάγραμμα. κυριευέτω δὲ Καλλίστη τῶν καρπῶν ἕως ἂν τὰ αὑτῆς κομίσηται. βεβαιούτω δὲ Καλλίστη Ἀριστολόχωι καὶ Στράτωνι καὶ Μενεμάχωι τοὺς καρποὺς καθʼ ἃ μεμίσθωκεν. ἐὰν δὲ μὴ βεβαιώσηι κατὰ τὰ γεγραμμένα, ἀποτεισάτω Καλλίστη Ἀριστολόχωι καὶ Στράτωνι καὶ Μενεμάχωι ἐπίτιμον ἀργυρίου δραχμὰς [...] ἐὰν μή τι βασιλικὸν κώλυμα γένηται. ἡ δὲ συγγραφὴ ἥδε κυρία ἔστω οὗ ἂν ἐπιφέρηται. μάρτυρες

βασιλεύοντος Πτολεμαίου τοῦ Πτολεμαίου καὶ Βερενίκης θεῶν Εὐεργετῶν ἔτους ἐνάτου ἐφʼ ἱερέως Ἀνδρονίκου τοῦ Νικάνορος Ἀλεξάνδρου καὶ θεῶν Σωτήρων καὶ θεῶν Ἀδελφῶν καὶ θεῶν Εὐεργετῶν καὶ θεῶν Φιλοπατόρων κανηφόρου Ἀρσινόης Φιλαδέλφου Πτολεμαίδος τῆς Πτολεμαίου τοῦ Ἐμπεδίωνος μηνὸς [...] ἐν Θώλθει τοῦ Ὀξυρυγχίτου νομοῦ. ἐμίσθωσεν Καλλίστη Παραμόνου μετὰ κυρίου αὐτῆς Δημητρίου Μυσοῦ τῶν Φίλωνος ἰδιώτου τοῦ αὐτῆς υἱοῦ Ἀριστολόχωι Στρατίου Θραικὶ καὶ Στράτωνι Ζωπυρίωνος Θραικὶ καὶ Μενεμάχωι Ζωπυρίωνος Θραικὶ τοῖς τρίσι τῆς ἐπιγονῆς

καὶ ὀλυρῶν ἀρταβῶν ἑξήκοντα δύο ἡμίσους . τὰ δʼ ἐκφόρια τὰ συγγεγραμμένα ἀποδότωσαν Ἀριστόλοχος καὶ Στράτων καὶ Μενέμαχος Καλλίστηι ἐμ μηνὶ Δύστρωι τοῦ δεκάτου ἔτους σῖτον καθαρὸν καὶ ἄδολον μέτρωι χοὶ τῶι Ἀριστολόχου μετρήσει δικαίαι καί ἀπενεγκάτωσαν εἰς Θῶλθιν οὗ ἂν Καλλίστη συντάξηι ἰδίωι ἀναλώματι. ἐὰν δὲ μὴ ἀποδῶσι κατὰ τὰ γεγραμμένα, ἀποτεισάτωσαν Ἀριστόλοχος καὶ Στράτων καὶ Μενέμαχος Καλλίστηι τιμὴν τῆς ἀρτάβης ἑκάστης τῶν πυρῶν δραχμὰς δέκα καὶ τῶν ὀλυρῶν τῆς ἀρτάβης ἑκάστης δραχμὰς τέσσαρας καὶ ἡ πρᾶξις ἔστω Καλλίστηι παρὰ Ἀριστολόχου καὶ Στράτωνος καὶ Μενεμάχου πρασσούσηι κατὰ τὸ διάγραμμα.